Συζήτηση:Α΄ κατηγορία πετοσφαίρισης ανδρών Κύπρου

message: Υπάρχει ένα πρόβλημα με το θεσμό. Η Κυπριακή Ομοσπονδία Πετοσφαίρισης (ΚΟΠΕ) δημιουργήθηκε αρχές του 1978 και από τότε διοργανώνει το πρωτάθλημα. Ωστόσο, πριν την ίδρυση της ομοσπονδίας υπήρχαν διάφοροι φορείς που διοργάνωναν πετοσφαιρικές διοργανώσεις. Όσο αφορά διοργάνωση πρωταθλήματος, σύμφωνα με την ιστοσελίδα της ομοσπονδίας: 
*από το 1928 έως το 1949: η πετοσφαίριση «μπήκε επίσημα στο πρόγραμμα των Παγκυπρίων αγώνων το 1928». Στους αγώνες αυτούς έπαιρναν μέρος οι γυμναστικοί σύλλογοι (ΓΣΠ, ΓΣΕ, ΓΣΟ, ΓΣΖ κτλ). Δεν μιλάμε για διοργάνωση παγκύπριου πρωταθλήματος αλλά ενσωμάτωση του αθλήματος σε αγώνες. Μετέπειτα στους αγώνες αυτούς έπαιρναν μέρος και αθλητικά σωματεία (δείτε αναφορά σε πρωταθλητή 1954 και 1958)
*μετέπειτα, η επιτροπή Τοπική ΣΕΓΑΣ Κύπρου «καθιέρωσε ετήσια πρωταθλήματα μεταξύ των Γυμναστικών Συλλόγων και στη συνέχεια μεταξύ των διαφόρων σωματείων που καλλιεργούσαν το άθλημα».
*ακολούθως, το 1965 ιδρύεται η Παγκύπριος Oμοσπονδία Aθλοπαιδιών που το 1967 μετονομάστηκε σε Τοπική Επιτροπή Αθλοπαιδιών Κύπρου. Όπως αναφέρεται στην ιστοσελίδα της ΚΟΠΕ: 
«Το 1971 διοργάνωσε το πρώτο Παγκύπριο Πρωτάθλημα, το οποίο κατέκτησε το ΑΠΟΕΛ νικώντας στον τελικό την Πυροσβεστική με 3-2. Ως Tοπική Eπιτροπή εκπροσωπήθηκε στο Εθνικό Πρωτάθλημα Eλλάδος Α’ Εθνικής, την περίοδο 1972 -73 με τη συμμετοχή του ΑΠΟΕΛ στο Πανεπαρχιακό Πρωτάθλημα και  από την πρωταθλήτρια Kύπρου ομάδα της Aνορθωσης Aμμοχώστου, το 1973-74  όπου και αγωνίστηκε στο Πανελλήνιο Πρωτάθλημα Α’ Εθνικής. O θεσμός της συμμετοχής κυπριακών ομάδων στο Εθνικό Πρωτάθλημα Πετόσφαιρας Α’ Εθνικής τερματίσθηκε μετά τα γεγονότα του καλοκαιριού του 1974, με την τουρκική εισβολή.»
Οπόταν αναφέρει ότι το 1971 έγινε το πρώτο παγκύπριο πρωτάθλημα. Οπόταν, οι προηγούμενες διοργανώσεις (1969, 1970 υπό την αιγίδα της Τοπικής Επιτροπής Αθλοπαιδιών Κύπρου) δεν ήταν παγκύπριο πρωτάθλημα.
Ωστόσο, σε άλλο άρθρο της ομοσπονδίας αναφέρει 10 Ιουνίου 1972 Πρεμιέρα πρώτου Παγκυπρίου πρωταθλήματος πετόσφαιρας ανδρών . Άρα ορίζει ως το 1972 ως το έτος έναρξης του πρώτου παγκυπρίου πρωταθλήματος. Μάλιστα αναφέρει «Για πρώτη φορά στην ιστορία του Κυπριακού Αθλητισμού διοργανώθηκε επίσημα Παγκύπριο πρωτάθλημα πετόσφαιρας ανδρών.» Το ΑΠΟΕΛ ήταν πρωταθλητής και συμμετείχε στο Πανεπαρχιακό πρωτάθλημα (Ελλάδας).
*Σύμφωνα με τον κατάλογο τίτλων , από το 1973 έως το 1977 διοργανωτής του πρωταθλήματος ήταν η Ελληνικής Ομοσπονδίας Πετοσφαιρίσεως Κύπρου.
*Το 1978 δημιουργήθηκε η Κυπριακή Ομοσπονδία Πετοσφαίρισης και ανέλαβε τη διοργάνωση του πρωταθλήματος.
Στην επίσημη ιστοσελίδα του ΑΠΟΕΛ αναφέρει όμως ότι «Τρία χρόνια μετά και συγκεκριμένα το 1979 η πετοσφαιρική ομάδα του AΠOEΛ αναδείχθηκε για πρώτη φορά στην ιστορία της πρωταθλήτρια Κύπρου, ενώ τον ίδιο χρόνο κατέκτησε και το κύπελλο.»  Οπόταν η ίδια η ομάδα θεωρεί ότι το πρώτο πρωτάθλημα της είναι αυτό που κατέκτησε για πρώτη φορά υπό την αιγίδα της ΚΟΠΕ. 
Στην ιστοσελίδα της ΚΟΠΕ στην έναρξη του πρωταθλήματος 2012-13 αναφέρει «Πρώτο σέρβις λοιπόν στο 36ο πρωτάθλημα πετόσφαιρας ανδρών με 4 ενδιαφέρουσες συναντήσεις».Σερβίς στο πρωτάθλημα ΟΠΑΠ Α ΄Κατηγορίας ανδρών . Το πρωτάθλημα έχει τον αριθμό 36 αν η μέτρηση ξεκινήσει από την περίοδο 1978-79 δηλαδή από το πρώτο πρωτάθλημα που διεξήγαγε η ΚΟΠΕ. Στο ίδιο άρθρο αναφέρει 
«Πρώτη στις κατακτήσεις των τίτλων από τότε που ιδρύθηκε η Ομοσπονδία (1978) η ομάδα της ΑΝΟΡΘΩΣΗΣ (17 πρωταθλήματα) και την ακολουθεί η ΝΕΑ ΣΑΛΑΜΙΝΑ (8 πρωταθλήματα), το ΑΠΟΕΛ με (6 πρωταθλήματα), ο Παφιακός με (3 πρωταθλήματα) και η ΑΕ Καραβά με (1 πρωτάθλημα).» Απαριθμεί τα πρωταθλήματα κάθε ομάδα από το 1978 και μετέπειτα.
Σε άρθρο της ομοσπονδίας για την έναρξη του πρωταθλήματος 2013-14 αναφέρει: 
«Πρώτη στις κατακτήσεις των τίτλων από τότε που διεξήχθηκε το πρώτο επίσημο πρωτάθλημα (1972) είναι η ομάδα της ΑΝΟΡΘΩΣΗΣ (20 πρωταθλήματα) και την ακολουθεί η ΝΕΑ ΣΑΛΑΜΙΝΑ (9 πρωταθλήματα), το ΑΠΟΕΛ με (7 πρωταθλήματα), ο Παφιακός με (3 πρωταθλήματα), ο Ολυμπιακός (2 πρωταθλήματα) και η Pokka ΑΕ Καραβά με (1 πρωτάθλημα).» Σερβίς στο 43ο πρωτάθλημα ΟΠΑΠ Α ΄Κατηγορίας ανδρών Μετράει δηλαδή από το 1972. Το ίδιο αναφέρει και σε άρθρο στην έναρξη της επόμενης χρονιάς Σερβίς στο 44ο πρωτάθλημα ΟΠΑΠ Α ΄Κατηγορίας ανδρών - Πρεμιέρα (με 21 πρωταθλήματα για την Ανόρθωση φυσικά).
Πραγματικά έχω μπερδευτεί. Ζητάω τη γνώμη σας για να το ξεδιαλύνουμε. Τι πρέπει να περιέχει το λήμμα; Από που να ξεκινάει η παρουσίαση των πρωταθλητών; Υπόψην ότι υπάρχει και το λήμμα Πετοσφαίριση στην Κύπρο για να γίνει αναφορά στα αρχικά στάδια της πετοσφαίρισης στην Κύπρο. Υπάρχει παρόμοιο πρόβλημα για το κύπελλο, αλλά πολύ πιο εύκολο. Το έχω αναλύσει εδώ. Xaris333 (συζήτηση) 02:35, 15 Ιουλίου 2015 (UTC)
thread_title: Έτος έναρξης